cyanic-selkie/wikianc huggingface dataset:
Keiser Taizong av Tang
Bakgrunn og virke
Det kom snart til bitter strid mellom ham og den egentlige kronprinsen, Li Jiancheng, uten at faren gav ham tilstrekkelig vern. Da han forstod at hans liv stod i fare, drepte han personlig kronprinsen i et håndgemeng ved Xuanwuporten ved Taijipalasset, samtidig som hans adjutant tok livet av en yngre av hans brødre (juli 626). Begge prinsenes familier ble sjaltet ut, folket ble begeistret over generalamnesti og forbigående skatteletter, og faren ble tvunget til avgang.
Samme år rykket göktürkene under Khan Xieli (regj. 619–630) frem for å avkreve kineserne tributt. Taizong – i mellomtiden keiser – forkastet et forslag om å forskanse seg med sine få tropper i hovedstaden, og rykket i stedet frem mot khanen, ved Bianbroen over Weifloden. Med en bløff lyktes det ham å få Xieli til å trekke seg tilbake – og i 629/630 ble han til slutt avsatt og tatt til fange av kinesiske styrker.
Byggingen av det storslagne Damingpalasset, Kinas største og mest påkostede (større enn Den forbudte by i Beijing), ble påbegynt i 8. år av Zhenguan-æraen under keiser Taizong (634).
Taizong gikk for å være vidsynt og rettvis. Han tøylet sine ærgjerrige adelige hærførere ved å holde dem travelt opptatt og sende dem ut på militære øvelser. Han foretrakk å utnevne militære fra de lavere sosiale sjikt og overdro dem også tidsmessig avgrensede kommandoer f.eks. ved rikets nordgrenser.
Hans far, keiser Gaozu, hadde latt forvaltningen vokse seg stor, blant annet for å kunne tilfredsstille mange tidligere opprørsledere ved å gi dem stillinger i styret av riket. Dette var etter hans mening nødvendig under regimeskiftet. Men da Tangstyret satt trygt, kunne Taizong reorganisere og stramme inn på forvaltningsapparatet. I dette øyemed fikk han den keiserlige embedsmannseksamen inn i en form som tilsa at kun ti prosent av kandidatene bestod prøvene.
Selv om han ikke stod buddhismen nær på noen måte, mottok Taizong den bereiste munken Xuanzang ved hoffet.
I hans siste regjeringsår kom han på avstand fra sine rådgivere på grunn av misbilligelsen de hadde overfor hans stadige kriger. Han mottok i 635 også den persiske (syro-orientalske) geistlige Alopen og tillot ham å organisere den syro-orientalske kirke i Kina, blant annet ved å bygge kristne klostre.
På Taizongs tid seilte de kinesiske djunker så langt som til Afrika.
Chantal Groot
Chantal Groot (født 19. oktober 1982) er en nederlandsk svømmer.
Hun representerte Nederland under Sommer-OL 2004 i Athen, der hun ble utslått i forsøksheatet på 100 meter butterfly. Hun har ett sølv og en bronse fra OL 2004 og 2000.
Surinam under OL
Surinam deltok første gang i olympiske leker under Sommer-OL 1960 i Roma, og har siden deltatt i alle påfølgende sommerleker unntatt Sommer-OL 1964 i Tokyo og Sommer-OL 1980 i Moskva. Surinam har aldri deltatt i vinterlekene.
Louis Marchand
Louis Marchand (1669–1732) var en fransk cembalist, organist og komponist som i sin tids Frankrike ble regnet som François Couperins eneste rival som orgel- og cembalomester.
Louis Marchand kom fra en familie av organister. Han var et vidunderbarn som i en alder av 15 år ble utnevnt som organist ved katedralen i Nevers.
Det synes som om Louis Marchand var lite interessert i å publisere sine komposisjoner, men de få stykkene som er bevart er tilstrekkelig til å vise hans talent, inspirasjon og harmoniske raffinement.
I 1702 ble det utgitt to suiter for cembalo, og en antologi fra 1707 inneholdt et cembalostykke ved navn «La vénitienne». Først etter Marchands død ble det gitt ut en samling orgelstykker, deriblant en kvartett for tre manualer og pedal.
Boris Mikhajlov
Mikhajlov ble olympisk mester under Vinter-OL 1972 i Sapporo. Han var med på det sovjetiske laget som vant ishockeyturneringen foran USA og Tsjekkoslovakia. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng.
Liste over priser og nominasjoner mottatt av Tupac Shakur
Dette er en liste over priser og nominasjoner mottatt av den tidligere amerikanske rapperen og skuespilleren, Tupac Shakur.
American Music Awards
American Music Awards utdeles årlig ved at publikum stemmer fram sine favoritter. Shakur har blitt nominert - først i 1994 og i 1997 - for favoritt rap/hiphop-artist. Han vant i 1997.
ASCAP Rhythm & Soul Music Awards
(ft. The Notorious B.I.G.)
ECHO Awards
ECHO Award er en tysk musikkpris som hvert år utdeles av Deutsche Phono-Akademie, som er en sammenslutning av flere plateselskaper.
Grammy Award
Grammy Awards deles ut hvert år av National Academy of Recording Arts and Sciences i USA. Shakur har blitt nominert 6 ganger.
MOBO Awards
MOBO Awards er en prisutdeling innen «musikk av mørkhudet opprinnelse», etablert i 1996 av Kanya King og Andy Ruffell. Det arrangeres årlig i Storbritannia for å gjenkjenne artister av alle etnisitet eller nasjonalitet. Shakur ble nominert og vant for beste video i 1996 med sangen «California Love».
MTV Video Music Awards
(ft. Dr. Dre & Roger Troutman) (ft. Nas)
NAACP Image Award
NAACP Image Award er en årlig prisutdelingen som blir presentert av American National Association for Advancement of Colored People (NAACP). Shakur har blitt nominert én gang - først i 1994.
Soul Train Awards
Soul Train Music Awards er en årlig prisutdeling som hedrer de beste innen mørkhudet musikk og underholdning. Shakur har blitt nominert tre ganger, først i 1996 - for beste rap-album og i 1997 - for R&B/Soul eller rap-album av året og beste R&B/Soul eller rap-musikkvideo. Han har vunnet 2 priser ut av 3 nominasjoner.
Source Awards
Source Awards er en årlig prisutdeling arrangert av The Source Magazine som hyller både hiphop og R&B-artister for deres bidrag til hiphop. Shakur ble nominert i 2003 for prisen Singel av året (Mannlig Soloartist).
(Ft. Anthony Hamilton)
Falck Air
Falck Air var en dansk flyselskap grunnlagt i 1947 under navnet Falcks Flyvetjeneste
Som en respons til konkurrenten Redningskorpset Sonen etablering  av en ambulansetjenesten i 1939, opprettet Falck i 1947 sitt eget selskap som skulle utføre ambulanseflyvninger. Falck kjøpte et fly av typen «de Havilland Dragon Rapide», samt et danskbygget «SAI KZ VII Lærke»-fly.
I tillegg til ambulanseflyvninger begynte selskapet også å fly innenlandsruter til Odense Lufthavn og til Flyvevåbnets base på  Skrydstrup, fra København. Den 21. februar 1969 ble flyvirksomheten solgt til Mærsk Mc-Kinney Møller, og dette var begynnelsen på Maersk Air.
Selv om luftforsvaret hadde tatt over ambulansetjenesten i Danmark, med sine Sikorsky S-61 helikoptre. I 1974 ville Falck igjen fly ambulanse og etablerte Falck Air. Det fløy i 24 år, frem til i 1998, da all aktiviteter ble solgt til North Flying.
Litteratur
Luftens helter – Maersk Air og historien om dansk luftfart – Søren Ellemose
Seung-hwan Oh
Oh Seung-hwan (født 15. juli 1982 i Jeongeup, Nord-Jeolla) er en sørkoreansk baseballspiller som deltok i de olympiske leker 2008 i Beijing.
Oh ble olympisk mester i baseball under sommer-OL 2008 i Beijing. Han var med på det sørkoreanske baseballslaget som vant den femte og siste olympiske baseballturneringen foran Cuba og USA. Sør-Korea beseiret Japan med 3-2 i finalen.
Shadows Fall
Shadows Fall er et amerikansk heavy metal-band fra Springfield, Massachusetts som ble dannet i 1995. De er en av de få moderne heavy metal-bandene som har mye av sin lyriske påvirkning fra østlig filosofi.
Siden gruppens dannelse i 1995, har Shadows Fall i alt gitt ut seks studioalbum, to samlealbum, og en DVD. I februar 2008 var bandet et av de Grammy-nominerte bandene innen kategorien Best Metal Performance for deres sang «Redemption» fra albumet Treads of Life.
Shadows Fall skal etter planen spille på Jägermeister Stage under Rockstar Mayhem Festival som blir satt opp i juli og august 2010.
Ølmåafossen
Ølmåafossen er den syvende høyeste fossen i Norge og Europa ut fra total fallhøyde, og den nest høyeste ut fra enkeltfall. Den ligger ved Marstein i Romsdalen i Rauma kommune i Møre og Romsdal, like vest for den høyere Mongefossen, men på andre siden av dalen.
Fossen har relativt liten vannføring, men får jevnt tilsig av vann året rundt. Den renner ut i Rauma fra venstre.
Sarah Lihan
Sarah Lihan (født 15. august 1988) er en amerikansk seiler som spesialiserer seg i 470. Under Sommer-OL 2012 i London representerte hun landet sitt, der hun ble nummer 9.
Sainte-Chapelle
Sainte-Chapelle er en kirke på Île de la Cité i Paris. Den regnes som et av de fineste eksemplene på fransk gotikk, og er særlig kjent for sine glassmalerier. Kirken er delt i et øvre kapell for adelen og et nedre kapell for tjenerskapet. Kirka ble bygd under Ludvig IX i åra 1242 til 1248 for å huse en samling av dyrebare relikvier; angivelig Kristi tornekrone og en bit av korset. Disse ble tidlig på 1800-tallet flyttet til Notre-Dame.
Historie
Planleggingen begynte i 1241, byggingen i 1242 og kapellet var ferdig 23. april 1248. Kapellet ble oppført av den fromme Ludvig IX i tilslutning til det kongelige palass for å herberge Kristi tornekrone, en del av Kristi kors og andre relikvier. Det kongelige palass er idag borte, tilbake er alene Sainte-Chapelle, helt omgitt av Palais de Justice.
Kristi tornekrone og noen andre relikvier ble kjøpt i 1239 fra keiseren av Konstantinopel, Balduin II, for den enorme summen 135 000 livre; kapellet kostat bare 40 000 livre å oppføre.
Det kongelige kapell er dekorert med 15 malte glassvinduer, treskjæringer av de tolv apostler, og har et storslått rosevindu som gjengir åpenbaringsfortellingen i 86 glassfelt. Rosevinduet var en gave fra kong Karl VIII i 1485. Fra palasset kunne kongen gå direkte til kapellet via en overdekt passasje. Under det kongelige kapellet er det ytterligere et kapell som var bygd som menighetskirke for ansatte ved palasset.
Under den franske revolusjon ble kapellet brukt som kontor og de storslagne vinduer var skjulte av store arkivskap. På dette vis ble de beskyttet mot vandalisme; under revolusjonen ble spiret ødelagt og relikviene flyttet - etter mellomstasjoner gavnet de i Notre-Dame de Paris. Det nåværende 75 meter høye spiret ble tilført av Viollet-le-Duc i 1853. I 1862 ble bygningen erklært til historisk monument. Sainte-Chapelle er mye brukt til konserter. Adkomsten er gjennom Palais de justice.
Keiser Gaozong av Tang
Keiser Gaozong av Tang (født 21. juli 628, død 27. desember 683, også romanisert Kao Tsung) var den tredje av keiserne under Tang-dynastiet i Kina, fra 649 til 683. Hans personlige navn var Li Zhi (李治).
Bakgrunn
Gaozong ble født som sønn av keiser Tang Taizong og het da Li Zhi. Han gikk for å være en rolig og føyelig mann uten særlig egeninitiativ. Disse karaktrertrekk skal ha vært viktige grunner til at Li Zhi i 643 ble gjort til kronprins, selv om han bare var keiserens niende sønn. Tidligere var kronprins Li Chengqian blitt umulig som fremtidig keiser på grunn av sin livsførsel. Etter alle intrigene blant prinsene favoriserte de fleste ministrene Li Zhi som tronarving.
Keiser av Kina
Tang-dynastiets enspansjonspolitikk belastet statsfinansene. Under Gaozong var imidlertid statsreservene fremdeles store nok, grunnet forgjengerdyunastiet Suis ekstreme skattenivå, slik at underskuddene lot seg dekke uten problemer.
I vest hadde det under Gaozongs forgjenger vært en rekke sammenstøt med araberne. Keiserhoffet forsøkte derfor tidlig i 660-årene å slutte en allianse med Det bysantinske rike. Det kom riktignok til forhandlinger om dette, men noen direkte avtale nevnes ikke i noen kilder. En grunn kan ha vært at den voldsomme islamske ekspansjonen tok pause i 660-årene.
Gaozongs innenrikspolitikk ble etter hvert mer og mer influert av den innflytelsesrike konkubine og senere keiserinne Wu Zetian. Wu Zetian lot størsteparten av ministrene avsette eller drepe. Changsun Wuji, en av keiserens nærmeste medarbeidere, ble sendt til Guizhou. Hun klarte også å knytte til seg allierte blant de ferske tilskudd til embetsstanden. Flyttingen av hovedstaden til Luoyang betraktes også som et trekk fra hennes side til å styrke sin maktposisjon.
TV-året 1990
TV-året 1990 er en oversikt over hendelser, program og avdøde TV-personligheter i 1990.
Vestasiatiske leker 2002
Vestasiatiske leker 2002 (vestasiatiske leker) ble arrangert i Kuwait by i Kuwait i 2002.
Jing Xian
Jing Xian (slektsnavn Ulanara, født 12. mai 1679, død 29. september 1731) var en kinesisk keiserinne, gift med Yongzheng-keiseren. Hun var Kinas (ikke-regjerende) keiserinne 1723-31.
Jing Xian var født som datter av Fiyanggu fra mongolklanen Det gule banner Ulanara. Da Yongzheng-keiseren besteg tronen i 1723, ble hun utsett til keiserinne. Hun var Yongzheng-keiserens første og eneste keiserinne; en annen av ektemakens fruer, Niuhuru, Xiao Sheng Xian, fikk også tittelen keiserinne, men det var først som enke.
Jiang Xian var den andre av i alt seks keiserinner i Kina på 1700-tallet. Hun ble etterfulgt av Xiao Xian i 1738.
Highasakite
Highasakite er en norsk musikkgruppe som spiller indiepop. Gruppen består av Ingrid Helene Håvik (vokal) og Trond Bersu (trommer).
Bandet ble dannet i 2010 og bestod i starten av Håvik og Bersu. I 2012 ble det utvidet med Marte Eberson og Øystein Skar på keyboard og Kristoffer Lo på gitar. I februar 2012 slapp de debutalbumet sitt, All That Floats Will Rain. Albumet fikk blant annet terningkast seks av Dagbladets anmelder og bandet ble nominert til årets nykommer under Spellemannprisen 2012 og var blant de nominerte til Statoil-stipendet for 2013.
Bandets andre album, Silent Treatment, ble gitt ut i februar 2014. For albumet ble bandet kåret til årets popgruppe under Spellemannprisen 2014. I tillegg vant Ingrid Helene Håvik klassen «Årets komponist» og var dessuten nominert i klassen «Årets tekstforfatter» for albumet. Bandet ble tildelt Bendiksenprisen for 2014; prisen var på 100 000 kroner. De ble også nominert til to priser foran P3 Gull 2014: årets liveartist og årets låt med «Since Last Wednesday». Bandet ga ut sitt tredje album, Camp Echo, i 2016. For albumet fikk de Spellemannprisen 2016 i klassen popgruppe. De var også nominert i klassen årets musikkvideo for «Golden Ticket» regissert av Øystein Moe, Alexander Somma og Line Klungseth Johansen og ble igjen nominert i klassen årets liveartist foran P3 Gull 2016.
I 2017 forlot Eberson, Skar og Lo bandet, og bandet bestod igjen av grunnleggene Håvik og Bersu. Etter en lengre rettstvist om bandnavnet mellom de fem medlemmene, ble Ingrid Helene Håvik tilkjent enerett til varemerket Highasakite høsten 2019. Deres fjerde album, Uranium Heart ble gitt ut 1. februar 2019. For albumet ble de nominert til Spellemannprisen 2019 i klassen popgruppe.
Bård Larsen
Bård Larsen (født 1964) er en norsk historiker tilknyttet tenketanken Civita.
Han har utgitt bøkene ''Storebror dreper! Om totalitarisme (2008), Idealistene: den norske venstresidens reise i det autoritære (2011) og Demokrati i trøbbel: et essay om hvordan og hvorfor demokratier kan gå i stykker'' (2018), alle gjennom Civita.
Idealistene medførte blant annet en lederartikkel av Bjørgulv Braanen i Klassekampen, anmeldelser i Aftenposten av Nils Petter Gleditsch, over tre sider i Dag og Tid av Bernt Hagtvet, i Bergens Tidende av Olav Kobbeltveit, bokessay i Morgenbladet av Lasse Midttun og Le Monde av Espen Grønlie.
Larsen har tidligere jobbet som historielærer i den videregående skolen og vært tilknyttet Holocaustsenteret.
Trond Graff
Trond Graff (født 4. november 1944) er en norsk musiker og gitarist, mest kjent som medlem av The Pussycats i årene 1964–1967. Han var også medlem av Septimus i årene 1975-1983.
The Pussycats var en norsk popgruppe dannet som The Arctics i Tromsø 1964 av vokalisten og bassisten Sverre Kjelsberg, Graff, trommeslageren Friedel Brandt og gitaristen Ottar Aasegg (f. 1946). De flyttet samme år til Stockholm, og fikk året etter med seg den svenske organisten Ingemar Stjerndahl, som også sang noe.
The Pussycats ble i 2012 innlemmet i Rockheim Hall of Fame.
Francesca Segat
Francesca Segat (født 21. januar 1983) er en italiensk svømmer.
Hun representerte Italia under Sommer-OL 2004 i Athen, der hun ble utslått i forsøksheatet på 100 meter butterfly.
Skutelen
Skutelen er et utsiktspunkt i Sør-Fron kommune og en gammel vardeplass.
Skutelen ligger på østsiden av Harpefoss og den er merket med turstignett. Det går flere stier fra utgangspunktet i Kilevegen opp til toppen. Det finnes parkeringsplass på Åsen, dette er også den kortete stien opp til Skutelen. Det har vært arrangert avgrensede motbakkeløp opp Skutelen.
Xenandra
Xenandra er en slekt av dagsommerfugler som tilhører familien Riodinidae.
Utseende
Nokså små (vingespenn 30-35 millimeter), kraftige, mørke sommerfugler. Kroppen er nokså sylindrisk og kraftigere enn vanlig for dagsommerfugler. Oversiden er svart med en litt matt, metallisk glans, bakvingen har metallgrønne eller røde felter. Nyklekte eksemplarer kan være mye mer påfallende metallisk blå.
Levevis
Disse sommerfuglene lever i tropisk og subtropisk skog.
Utbredelse
Slekten er utbredt i Mellom- og Sør-Amerika, fra Costa Rica i nord til det sørlige Brasil i sør.
Johannes Paul
Johannes Paul er navnet på to paver:
Dåin, Dvalin, Dunøyr og Duratro
Dåin, Dvalin, Dunøyr og Duratro (norrønt: Dáinn, Dvalinn, Duneyrr og Duraþrór) er fire hjortedyr som ifølge Gylvaginning i Den yngre Edda løper omkring på greinene til verdenstreet Yggdrasil og beiter i løvverket.
De fire hjortene omtales også i Grimnesmål i Den eldre Edda:
Hjortene inngår i beskrivelsen av mange dyr som har tilhold i Yggdrasil. I toppen sitter ørnen Vidofnir med hauken Verfolne mellom øynene. Rundt rota på treet snor slangen Nidhogg seg, mens ekornet Ratatosk løper opp og ned og bringer hatefulle ord mellom dem. Forfatteren Vera Henriksen har hevdet at dyrene som bidrar til å ødelegge verdenstreet er «begynnelsen på elendigheten» som ender i Ragnarok.
Hoyvík
Hoyvík (, dansk: Højvig) er en bygd på Færøyene. Den ligger på Streymoy, danner en sammenhengende bebyggelse med Tórshavn, og regnes gjerne som en del av hovedstaden. Den 1. januar 2017 hadde Hoyvík 3 944 innbyggere, mens hele hovedstaden hadde 19 030 innbyggere.
Administrativt ble Hoyvík en del av Tórshavns landdistrikt i Suðurstreymoyar prestagjalds kommuna ved innføringen av det kommunale selvstyret på Færøyene i 1872. Etter flere kommunedelinger ble Hoyvík en del av Tórshavnar uttanbíggja kommuna i 1930. Ved en grensejustering i 1978 ble Hoyvík og Hvítanes innlemmet i Tórshavnar kommuna, så resten av kommunen ble Argja kommuna. I 1997 ble også Argja kommuna innlemmet i Tórshavn.
Kirkelig har Hoyvík siden 2014 vært sete for et eget prestegjeld i Fólkakirkjan, Suðurstreymoyar norðara prestagjald. Hoyvíkar kirkja, innviet i 2007, er sognekirke for Hoyvík og Hvítanes, mens Kaldbaks kirkja er den andre sognekirken i prestegjeldet.
Hoyvíkavtalen av 2005 er en frihandels- og samarbeidsavtale mellom Færøyene og Island som ble signert her.
Gabriel Fougner
Gabriel Fougner (født 24. september 1791 på Eiker, død 20. oktober 1863 på Ringerike) var en norsk jurist og embetsmann. Han var sønn av gårdbruker Simen Fougner og gift med Anne Elisabeth Anker Krohn (1809–1896) datter av Johan Jørgen Krohn.
Fougner var politimester i Christiania 1838-1845, deretter sorenskriver på Ringerike. Han var suppleant til Stortinget 1824 (for Buskerud) og dessuten medlem av tre kongelige kommisjoner. Familien Fougner var en periode eiere av Stein gård på Ringerike.
Malariavaksine
Beskrivelse
Den eneste godkjente vaksine pr. 2021 er RTS,S, kjent som Mosquirix. Den er en rekombinant proteinbasert vaksine. Den krever fire injeksjoner.
De første vaksineringsforsøk mot malaria fant sted i 1948, med inaktiverte merozoitter fra plasmodium falciparum. Man hadde imidlertid ingen pålitelig metode for å telle plasmodiene, og bivirkningene fra adjuvantene var markante. Fra 1967 ble det utprøvde røntgenbestålte sporozoitter fra P. berghei. Hemmende var særlig utforrdringen om å utvinne tilstyrekkelige mengder av sporozoitter. Fra 1990-tallet kom man inn på de spor som tidlig i 2020-årene viser seg mer lovende.
I tillegg til TTS,S, som er i ferd med å bli tatt i regulær bruk (2021), pågår det forskning på flere andre vaksinekandidater. Den mest lovende av dem som er kommet inn i utprøvingsstadiet er R21/Matrix-M, med en effektivitet på 77% i tidlige utprøvinger, og vesentlig høyere antistoff nivåer enn RTS,S-vaksinen. Denne vaksinekandidaten var den første som syntes å ha nådd World Health Organizations (WHO) mål om at malariavaksiner burde ha i det minste 75% effektivitet. Dersom den vaksinen skulle bli godkjent, kan over 200 millioner doser produseres årlig av Serum Institute of India.
Andre malariavaksiner under utvikling er PfSPZ-vaksinen, en saRNA-vaksine , SPf66 og andre.
Det skjelnes mellom fire malariabærende arter som er farlige for mennesker. De overføres alle ved stikk av malariamyggen. En femte er lite farlig - slik at man sier at den kan gi benign malaria. Teoretisk måtte man utvikle egne vaksiner for hver av de fire farlige artene. Men ettersom plasmodium falciparum forårsaker 80% av all sykdomstilfeller og 90% av alle dødsfall i verden, konsenterer forskningen seg om denne arten. Arten Plasmodium vivax er langt vanligere, og utløser malaria tertiana, men er altså mindre farlig for mennesker. De øvrige er P. ovale (særlig i Afrika, også i Sørøstasia), P. malariae (svært utbredt, nærmest ufarlig) og P. knowlesi (Sørøstasia).
Henry Frederick, prins av Wales
Henry Frederick Stuart (født 19. februar 1594, død 6. november 1612) var eldste sønn av Jakob I av England og VI av Skottland og Anna av Danmark.
Han ble født på Stirling Castle, og ble umiddelbart etter fødselen utnevnt til hertug av Rothesay, jarl av Carrick og Lord of the Isles. Etter farens tiltredelse på den engelske tronen i 1603 ble han også hertug av Cornwall, og i 1610 ble han prins av Wales og jarl av Chester. Han var således den første som hadde alle de titler som tradisjonelt tilfeller mannlige tronarvinger i Storbritannia.
Henry var en lovende tronarving, og da han døde av tyfus bare atten år gammel ble det sett som en tragedie for nasjonen. Hans yngre bror Charles, som var svakelig og hadde levd i skyggen av Henry, arvet titlene. Henry ble gravlagt i Westminster Abbey.
Henrico County og Cape Henry i Virginia er oppkalt etter ham. Det er også Prince Henry's Grammar School i Otley i West Yorkshire og Prince Henry's High School i Evesham i Worcestershire.
Internet Movie Database
Internet Movie Database (IMDb) er den eldste og største filmdatabasen på Internett. Den er kjent for å være svært dekkende, også med informasjon om ikke-engelskspråklige filmer, lavbudsjett- og TV-filmer, samt videospill. Databasen har 57 millioner unike besøkende per måned (2009)
Aleksandr Kerzjakov
Zenit
Aleksandr Krezhakov var ferdig utdannet fra Smena fotballskole i 1999. Han tilbrakte året 2000 i amatørklubben FC Svetogorets Svetogorsk der han vant den Nordveste regionale ligaen, og scoret 18 mål.
I 2001 gikk Kerzjakov til Zenit St. Petersburg, og hans debut for klubben kom i mars. Kerzjakov var i begynnelsen andrevalget til spissplassen bak Hennadiy Popovych. I 2002 ble Kerzjakov fast i lagoppstillingen til Zenit, og skapte en superduo på topp sammen med Andrej Arsjavin, noe som førte til at begge ble tatt ut til s landslag. Kerzjakov ble toppscorer i Russisk Premier League sesongen 2004.
Sommeren 2006 ble Dick Advocaat ansatt som trener i Zenit, og han begynte å sette Kerzjakov på benken. Det førte til at han ville forlate Zenit.
Sevilla
Den 28. desember 2006 skrev Kerzjakov under en femårskontrakt med Sevilla. Der var han tredjevalg på laget bak Luís Fabiano og Frédéric Kanouté. Hans første kamp for klubben kom den 14. januar 2007. Hans første mål kom den 28. januar 2007 i en 4-2 seier mot Levante UD
Dinamo Moskva
I februar 2008 ble det kjent at Kerzjakov hadde signert en treårskontrakt med Dinamo Moskva. Kerzjakov ble raskt førstevalg på spissplassen, og var svært delaktig i Dinamo's tredjeplass i den russiske serien 2008.
Returen til Zenit
Den 16. september 2009 ble det kjent at Kerzjakov hadde signert for Zenit St. Petersburg. Overgangen ble fullført i januar 2010, og hans første mål for klubben etter returen kom den 28. april 2010 mot CSKA Moskva.
Landslagskarriere
Aleksandr Kerzjakov begynte å spille for s U21-landslag i 2001. Han fikk sin A-landslagsdebut for den 27. mars 2002 i en vennskapskamp mot.
Kerzjakov ble tatt ut i s landslagstropp til Fotball-VM 2002. Han fikk én kamp i turneringen, da han ble byttet inn for Valery Karpin i en gruppespillkamp mot
Kerzjakovs første mål for kom den 21. august 2002 mot, i en kamp som endte 1-1.
Han ble tatt ut til s tropp til EM i 2012.
Fleroppgavekjøring
Multitasking er et begrep som brukes når det tilsynelatende er mer enn én handling som utføres på en gang.
Multitasking bygger på det faktum at I/O-operasjoner tar lang tid, og at i stedet for å vente kan en kjøre andre programmer på CPU-en. Mens et program venter på overføring av data fra for eksempel harddisk, kan et annet kjøre på CPU-en. Med flere prosesser, og eventuelt tråder, inne i minnet samtidig kan en oppnå en meget effektiv utnyttelse av CPU. På de vanligste moderne interaktive operativsystemene skjer byttene mellom prosessene så ofte at brukeren oppfatter det som at alle kjører samtidig.
Kooperativ multitasking
Med kooperativ multitasking samarbeider programmene om å dele CPU-tid mellom seg. En prosess fortsetter å utføre instruksjoner alene på CPU-en helt til den sier at det er greit at en annen prosess overtar.
Det er opp til programmererne å sørge for at programmene deres ga fra seg CPU-en når de ikke lenger hadde noe nyttig å foreta seg på en stund, for eksempel fordi de venter på at en I/O-operasjon skal bli ferdig. Dersom et program henger seg opp eller utfører langvarige operasjoner uten å slippe til andre prosesser, vil hele systemet gå i stå.
Preemptiv multitasking
Med preemtiv multitasking sørger operativsystemet for at de ulike prosessene bare får lov til å kjøre en liten stund før de blir byttet ut. Preemtiv multitasking bygger på det at prosessorer avbryter den vanlige utførelsen av instruksjoner og overlater kontrollen til operativsystemets kjerne når den mottar et avbrudd. Når operativsystemet er ferdig med å håndtere avbruddet kan det velge å gi CPU-en tilbake til en annen prosess enn den som ble avbrutt. For å sørge for at avbrudd kommer regelmessig nok kan man benytte en klokke som sender et signal med jevne mellomrom, typisk mange ganger i sekundet.
For å velge hvilken prosess som skal overta må operativsystemet holde oversikt over alle prosessene, inkludert informasjon som når de sist kjørte, hvilken prioritet de har blitt gitt og om de venter på at et eller annet skal skje før de kan fortsette.
Som med kooperativ multitasking er det også mulig for programmer å frivillig gi fra seg CPU-en dersom de ikke trenger den på en stund.
Multithreading
I utgangspunktet gikk multitasking ut på å bytte mellom prosesser, som hver utførte sin kode uavhengig av de andre og hadde sitt eget separate minneområde. Etterhvert begynte man å lage prosesser som samarbeidet med hverandre. For eksempel kunne et program starte opp en ny prosess for å utføre bakgrunnsarbeid mens hovedprosessen fortsetter å svare på brukerens kommandoer. Det at prosessene hadde separate minneområder ble nå et problem som gjorde datautveksling vanskelig.
Hybridløsning
Selv på et operativsystem med preemtiv multitasking er det mulig for en prosess å benytte kooperativ multitaksing mellom sine interne arbeidsoppgaver. Disse arbeidsoppgavene kalles fibre.
Noen operativsystemer, slik som Microsoft Windows, har innebygget støtte for fibre, men det er mulig for programmer å selv implementere fibre på operativsystemer uten støtte for dette.
Esten
Esten er en norsk og svensk variant av mannsnavnet Øystein, som er utledet av det norrøne navnet Eysteinn dannet av auja, «gave», eller ey, «øy», og steinn, «stein». Esten har navnedag 26. januar i Norge.
Utbredelse
Tabellen nedenfor gir en detaljert oversikt over populariteten til fornavnet Esten i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Oslos tidskapsel
Oslos tidskapsel er en hilsen fra osloborgerne anno 2000 til fremtidige byboere i Oslo. Kapselen er støpt i titan og befinner seg inne i Kavringen fyr som er lett synlig fra rådhusbryggene i den norske hovedstaden.
Historie
Som et ledd i feiringen av Oslo bys 1000-årsjubileum i 2000, ble alle byens innbyggere nyttårsaften 1999 invitert til å legge hilsener til fremtiden i tidskapsler som var satt ut i området rundt Oslo rådhus. Hilsenene ble deretter samlet inn og lagt i en spesialbygd tidskapsel som ikke skal åpnes før på St. Hallvards dag, 15. mai, år 3000.
Oslo Havnevesen fikk i oppdrag av 1000-årskomiteen å produsere og lagre Oslos tidskapsel, og Kavringen fyr ble valgt som lagringssted.
Laminatposer
Alle innkomne hilsener ble gjennomgått og sortert etter størrelse, og plassert i gasstette laminatposer. Laminatene i posene er plast og aluminium. Posene er produsert i Japan og er spesiallaget for å kunne lagre dokumenter over lang tid. Ved pakkingen ble oksygenet i posene fortrengt ved hjelp av argon 4.6-gass. Etter dette ble posene vakuumert og sveiset sammen. Hensikten med dette var å fjerne som mye som mulig av oksygen og fuktighet. Denne prosessen ble utført av Norsk institutt for næringsmiddelforskning på Universitetet for miljø- og biovitenskap i Ås.
Produksjonen av selve kapselen
Kapselen er utformet som en kopi av lyktehusdelen på Kavringen fyr. Materialet er titan grad 2 som er produsert i Italia. Dette materialet mener man har evne til å motstå 1000 års korrosjon og nedbrytning. Tykkelsen på titanplatene er 10 mm, og de er kappet ved bruk av vann hos firmaet Jondal Stål AS i Bergen. Sveisingen av platedelene er utført av Teknologisk institutt i Oslo ved bruk av argon dekkgass for å forhindre oksidasjon. Atmosfæren inne i kapselen er argon 4.6-gass. Kapselen veier ca. 150 kilo.
Innholdet i kapselen
De fleste som bidro med hilsener til fremtiden, leverte fra seg kort og brev, men det finnes også noen små bruksgjenstander og kosedyr som Oslos befolkning får pakke opp 15. mai 3000. To av bidragsyterne ble kontaktet av lederen for 1000-årsfeiringen, Gro Balas, med spørsmål om de ville lese opp sine hilsener på St. Hallvards dag 2000 da tidskapselen skulle føres ut til Kavringen fyr.
92 år gamle Martin Gauslaa leste følgende utdrag fra sitt brev:
Åtte år gamle Elise Flåten Øygaren fra Ila skole, skrev blant annet:
Gaven overrekkes
Alle landets ordførere sammen med en elev fra 5. eller 6. klasse var invitert til å overvære seremonien som ble ledet av Oslos ordfører Per Ditlev-Simonsen. Etter at utdragene fra to av brevene var lest opp, ønsket han kapselen god tidsreise, og overlot den til havnedirektør Per Mauritz Hanssen som på vegne av Oslo Havn hadde påtatt seg ansvaret for å oppbevare tidskapselen i 1000 år. Deretter avduket han en plakett som er montert på balustraden ved Honnørbrygga. Der kan man lese hva som finnes i fyret som kan sees i havnebassenget like utenfor.
Deretter ble kapselen heist ombord i Havnevesenets inspeksjonsbåt M/S «Glimt» og fraktet ut til Kavringen fyr sammen med Elise Flåten Øygaren og Martin Gauslaa. De og deres direkte etterkommere skal i 1000 år ha ansvaret for å inspisere kapselen hvert 5. år.
Elizabeth Coster
Elizabeth Coster (født 11. desember 1982) er en newzealandsk svømmer.
Hun representerte New Zealand under Sommer-OL 2004 i Athen, der hun ble utslått i forsøksheatet på 100 meter butterfly.
Jon Terje Øverland
Jon Terje Øverland (født 14. desember 1944 i Rjukan) er en norsk tidligere alpinist. Han representerte Rjukan Idrettslag.
Øverland vant utfor i NM i alpint tre år på rad, i 1968, 1969 og 1970, og deltok i VM i alpint 1970 med 10.-plass i utfor. Han deltok under vinter-OL for Norge i 1964 i Innsbruck med 20.-plass i storslalåm, 29.-plass i slalåm og 32.-plass i utfor, og i 1968 i Grenoble med 17.-plass i slalåm, 23.-plass i utfor og 25.-plass i storslalåm.
Leona Næss
Leona Kristina Næss, kjent som Leona Naess, (født 31. juli 1974 i New York City og oppvokst i London) er en sanger bosatt i USA. Hun er datter av Filippa Kumlin D'Orey og Arne Næss jr.
Næss var i tenårene da hun begynte å synge og skrive sanger, og da hun var 18 flyttet hun til New York for å studere musikk og antropologi ved New York University. Etter å ha sunget på klubber på nedre Manhattan kom hun i mars 2000 med sitt debut-album, Comatised. Mest kjent fra denne platen er hitsingelen «Charm Attack». I 2001 gav hun ut albumene I Tried To Rock You But You Only Roll, og i 2003 kom albumet Leona Naess.
Næss' siste plate, Thirteens, kom ut i 2008/2009. Den inneholder blant annet låter som omhandler farens død, og som i Norge først ble framført under festivalen Føling i fjæra i 2004 på Hankø, der hun som barn ofte tilbragte sommeren. Ekskjæresten Ryan Adams medvirker også på platen.
Federal Reserve Police
Federal Reserve Police er politistyrken som vokter Federal Reserve, USAs sentralbank. Politistyrken har ansvar for å beskytte sentralbankens lokaler, ansatte og besøkende. Den har både uniformert og sivilt mannskap, og avdelinger med politihunder.
Eksterne lenker
Federal Reserve Police
Visus (synsskarphet)
Visus er et mål på hvor små detaljer et øye er i stand til å oppfatte og kan gjerne defineres som «hvor stor avstand man må ha mellom to punkter for at man kan se at de er atskilt og ikke ett». Jo mindre avstand, desto bedre visus.
Hvordan visus måles
Visus måles vanligvis på en Snellen-tavle med store symboler (som regel bokstaver) øverst og små symboler nederst. Fordi synsprøvetavlene har maksimal kontrast, svarte symboler på hvit bunn, gir dette et begrenset bilde av hvor godt vi ser. Våre naturlige omgivelser er jo mye mer kontrastfylt enn en prøvetavle.
Hvordan visus angis
Visus angis enten:
• med et desimaltall, fra ca. 0,01 til 1,5
• med en brøk, for eksempel 1/60, 5/4, 6/18 eller 6/6
• med fingertelling, for eksempel «fingertelling 2 meter»
• med håndbevegelse, for eksempel «håndbevegelse ad oculi»
• lyspersepsjon, for eksempel «klienten har lyspersepsjon»
• Amaurose = total blindhet
I de tilfellene der visus er angitt med en brøk, angir telleren avstanden til prøvetavlen, mens nevneren angir på hvilken avstand en normaltseende ville ha lest den samme bokstaven. Visus 6/18 betyr derfor at man «ser på 6 meter det en normaltseende ville ha sett på 18 meter». Regner man ut brøken 6/18 får man fram visus angitt med desimaltall, 0,33. I denne måten å angi visus på, er visus 1,0 (6/6) ansett som normalt syn. Visus 1,0 betyr for eksempel at man på 50 cm avstand skal kunne lese en bokstav som er 0,73 mm høy og man skal kunne lese et bilskilt på 40 meters avstand.
Krav for førerkort
Visuskravet for å få førerkort er 0,5 (6/12). Det vil si at man skal kunne lese et bilskilt på 20 meters avstand. For å kunne lese vanlig avistekst er det som regel nødvendig med visus 0,33 (6/18) eller bedre.
Årsaker til redusert visus
Det er mange forhold som kan forårsake redusert visus. Den vanligste årsaken er normale Brytningsfeil (refraksjonsfeil), så som langsynthet,nærsynthet og astigmatisme. For å få et mål på beste visus må eventuelle brytningsfeil være korrigert. Når vi tester visus tester vi kun funksjonen i macula på netthinnen. Det kan være verdt å merke seg at en person kan være kategorisert som blind ifølge gjeldende definisjoner og likevel oppnå høy visus. For å danne seg et inntrykk av en persons totale synsevne er det også nødvendig å få kunnskap om vedkommendes synsfelt.
Kawasakis sykdom
Kawasakis sykdom også kalt Kawasaki syndrom er en betennelse i middels små blodårer, (vasculitt), hos barn, sjelden hos ungdom. Omtrent 85% av pasientene er under 5 år. Sykdommen er uten kjent årsak og har et dødelig forløp med koronar aneurismer hos 2% av pasientene etter omtrent 6 uker. Sykdommen begynner med høy feber i minst 5 dager. Den fører hos en del av barna til utposninger (aneurismer) i koronarkar og er den hyppigste årsaken til ervervet hjertesykdom hos barn i industrialiserte land. Hjerteinfarkt kan forekomme hos noen av pasientene. Sykdommen er dobbelt så vanlig hos gutter som hos jenter.
Sykdommen er også kjent som infantil polyarteritt. Den rammer flere organer, som hud, slimhinner, øyne, lymfeknuter og blodårevegger, men det er effekten på hjertet og koronarkar som gir de alvorlige komplikasjonene. Feberen reagerer ofte dårlig på vanlige febernedsettende midler som paracetamol og ibuprofen. Det er viktig å diagnostisere tilstanden tidlig slik at behandlingen kan forhindre komplikasjoner av sykdommen. Det kan sees rød jordbærtunge og det kan bli hudavskalling på hender og fotsåler sent i forløpet.
Aneurismene på koronarkar kan gi komplikasjoner flere år etter den akutte febersykdommen. De første månedene bør pasienten kontrolleres med ekkokardiografi med få ukers intervall, mens senere bør kontrollene skje hvert annet år.
Sykdommen ble først beskrevet av den japanske barnelegen Tomisaku Kawasaki i 1967.
Behandling
Behandling med immunglobuliner intravenøst og acetylsalicylsyre har god effekt og kan være livreddende. I noen tilfelle med alvorlig forløp eller liten bedring med intravenøst immunglobulin og acetylsalicylsyre kan cortison og andre cortikosteroider forsøkes. Uveitt/ øyebetennelse krever egen behandling for øyetilstanden.
Siden hjertekomplikasjonene er de mest alvorlige bør behandlingen være et samarbeide mellom barneleger/pediatere og hjertespesialister/kardiologer. Det vil være fordelaktig at de behandlende legene har behandlet mange pasienter med samme sykdom før.
Kriteriene for diagnosen
Feber i minst fem dager er hovedkrav. Det kreves minst fire av tilleggskravene for å stille diagnosen. Den kan også stilles ved påvisning av koronarkaraneurismer etter febersykdom.
Det finnes ingen analyse eller blodprøve som bekrefter diagnosen, så den må stilles ved opptak av sykehistorie og undersøkelse. Diagnosen stilles ofte sent, etter flere legebesøk.
Christian Numsen
Christian Frederik (von) Numsen (1741–1811) var overhoffmarskalk, diplomat, generalløytnant og geheimeråd i Danmark-Norge.
Han ble født i København som sønn av offiser Michael Numsen (1686–1757) og Margrethe Marie Thomasine von Ingenhaef. I årene 1772-75 var han gesandt i Sankt Petersburg, direktør for Øresunds Toldkammer i 1776, overkammerherre og første deputert i Generaltoldkammeret i 1781. Fra 1784–1791 var han første direktør for Det Kongelige Teater, og brakte i den forbindelse den berømte tyske komponist Johann Gottlieb Naumann til København. I 1791 bosatte han seg i Helsingør, hvor han varetok direktørrollen for Øresunds Toldkammer. Her døde han den 26. november 1811, som slektens siste mann.
Christian Numsen var gift med overhoffmesterinne Margrethe von der Lühe.
Kjærlighetsstien (Tønsberg)
Kjærlighetsstien (1-29, 2-28) er en 500 meter lang gate på Træleborg i Tønsberg. Gaten fikk sitt offisielle navn i bystyret 15. juni 1932.
Mikhail Bulgakov
Mikhail Afanasjevitsj Bulgakov (russisk: Михаил Афанасьевич Булгаков; ukrainsk: Михайло Опанасович Булгаков [Mykhajlo Opanasovytsj Bulhakov]) (1891–1940) var en russisk forfatter.
Bakgrunn og liv
Bulgakov var eldste sønn av en teologiprofessor. Han utdannet seg til lege, men arbeidet mesteparten av livet som forfatter i Moskva. Da han levde, var han mest kjent som dramatiker, men i ettertid huskes han fremfor alt for romanen Mesteren og Margarita.
Fra revolusjonen og framover mot midten av 1920-årene skrev han en lang rekke – ofte humoristiske – fortellinger og føljetonger for ulike aviser og blad, særlig for jernbanearbeidernes blad Gudok. Noen av fortellingene nærmer seg romanens lengde, og kan henregnes til sjangeren som på russisk kalles povest. I 1925 ble et utvalg av fortellingene hans utgitt på forlaget til tidsskriftet Nedra under tittelen Diaboliade. Her står blant annet den kjente, satiriske science fiction-fortellinga Fatale egg, som er utgitt på norsk.
Mange av fortellingene i Diaboliade var så lite politisk korrekte at myndighetene ikke ønska at Bulgakov skulle utvikle forfatterskapet sitt videre. Da han samme året i tillegg leverte manuskriptet til den satiriske fortellinga Hundehjertet, slo sensuren til. Fortellinga ble nekta utgitt, og ble ikke trykt før i 1987, i glasnosttida, og Diaboliade skulle bli den eneste boka Bulgakov fikk utgitt i levetida si.
I stedet fikk Bulgakov et tilbud han ikke kunne si nei til, nemlig stillingen som direktør ved Moskvas kunstneriske teater. De nærmeste åra arbeidde han som dramatiker og regissør; mest kjent er hans dramatisering av Nikolaj Gogols roman Døde sjeler.
De siste ti åra av sitt liv skrev han på den romanen som for ettertida er blitt stående som hovedverket hans, Mesteren og Margarita. Denne romanen med sitt Faust-motiv regnes som et viktig verk i det 20. århundres litteratur.
Verker
Translitterasjon og ordrett oversettelse i skarpe klammer.
Varsler
Varsler har flere betydninger:
Fetsund-Østersund
Fetsund-Østersund er et tettsted i Lillestrøm kommune i Viken. Frem til 2020 ble området dekket av de tidligere tettstedene Fetsund, vest for Glomma, og Østersund (Fet), øst for Glomma. Begge lå i den tidligere Fet kommune, der Fetsund var kommunesentrum.
Ebrahim Barkhordari
Ebrahim Barkhordari (født 14. september 1982) er en iransk skytter som konkurrerer i pistolskyting. Han representerte landet sitt under Sommer-OL 2012 i London, der hans beste resultat var nummer 27 i 50 meter pistol.
Kathrin Kadelbach
Kathrin Kadelbach (født 1. august 1983) er en tysk seiler som spesialiserer seg i 470. Under Sommer-OL 2012 i London representerte hun landet sitt, der hun ble nummer 8.
Giampiero Pardini
Giampiero Pardini (født 1941 i Camaiore, Toscana) er grunnleggeren av den italienske våpenprodusenten Pardini.
Han kom ved en tilfeldighet borti et skytevåpen for første gang i 1970, da en av hans venner hadde kjøpt seg en pistol og tok med Giampiero på skytebanen for å teste den. Der og da nøyde Giampiero seg med fem skudd, men han begynte å skyte oftere og fremsto som et naturtalent. I løpet av de neste tre månedene avfyrte han 50 skudd, alle i «den svarte delen av skiven». .
Giampiero begynte å delta i pistol-konkurranser, hvor fripistol var den disiplinen han likte best. Han hadde dessuten lenge hatt en lidenskap for mekanikk, som gjorde at han begynte å modifisere avtrekket på pistolen sin. Etter en stund klarte han å konstruere en helt egen pistol, PGP 75, som han selv kom til å bruke til å vinne mange konkurranser. Pistolen vakte oppmerksomhet, og skyttere som prøvde den forbedret resultatene sine. Derfor la Giampiero opp som skytter tidlig på 1980-tallet for å begynne å produsere våpen.
Jeong Keun-woo
Jeong Keun-woo (født 2. oktober 1982 i Busan) er en sørkoreansk baseballspiller som deltok i de olympiske leker 2008 i Beijing.
Jeong ble olympisk mester i baseball under sommer-OL 2008 i Beijing. Han var med på det sørkoreanske baseballslaget som vant den femte og siste olympiske baseballturneringen foran Cuba og USA. Sør-Korea beseiret Japan med 3-2 i finalen.
Flatmoen
Flatmoen er en idrettsplass sentralt plassert i Sør-Fron kommune i Gudbrandsdalen i Innlandet. Flatmoen består av tre fotballbaner, skøytebane, friidrettsanlegg og rulleskøytebane.
Idrettsplassen nyttes til ulike aktiviter, både av Sør-Fron Idrettslag og arrangementer som 17. mai-feiring. Tine-stafetten arrangeres årlig her for skolene i kommunen. Flatmoen fungerer også som valglokale under kommune- og stortingsvalg.
Phaenochitonia
Utseende
Ganske små (vingespenn 20-25 millimeter) sommerfugler. Oversiden er svart med et rødt tverrbånd på forvingen eller en rød flekk på bakvingen. Undersiden er brunspraglete, gjerne med et oransje tverrbånd.
Utbredelse
Slekten er utbredt i Mellom- og Sør-Amerika, fra Costa Rica i nord til Brasil (Mato Grosso) i sør.
Keiser Zhongzong av Tang
Keiser Zhongzong av Tang (født 26. november 656, død 3. juli 710) var keiser under Tang-dynastiet i Kina, først i 54 dager i 684, som en marionett uten makt, og senere fra 705 til 710. Hans personlige navn var Li Zhe (kinesisk: 李哲, Lǐ Zhé) og Li Xian (kinesisk: 李显, Lǐ Xiǎn).
Liv og virke
Etter at keiser Tang Gaozong døde i 683 ble Li Zhe keiser over Tangdynastiet under navnet Tang Zhongzong, men ble avsatt i 684 av sin mor, keiserinne Wu Zetian. År 705 fikk han atter makten etter at Wu Zetian ble tvunget til å abdisere. Tang Zhongzong ble myrdet i 710 av keiserinne Wei.
Anderton båtheis
Anderton båtheis (engelsk: Anderton Boat Lift) er en båtheis som ligger ved landsbyen Anderton i Cheshire i det nordvestlige England. Den sørger for en vertikal forbindelse på 15 meter mellom de to seilbare vannveiene elven Weaver og Trent og Mersey-kanalen.
Keiser Zhongzong av Tang
Liv og virke
Han ble begravet i Dingling.
Anderton båtheis
Båtheisen er sammen med Falkirk Wheel i Skottland de eneste operative båtheisene i Storbritannia
Volvo FM
FM er en mellomstor frambygd lastebil i Volvos modellprogram. FM ble lansert i 1998. FM står for Front Medium, og fantes tidligere i variantene, FM7, FM9 og FM12. men de senere årene har Volvo sluttet å produsere 7, 9 og 12-liters motorer, nå leveres FM med 11 og 13 liters motor, D11C motoren har: 330, 370, 410 og 450 HK. D13C mororen har: 380, 420, 460 og 500 HK